תיכון השיר שלנו

תיכון השיר שלנו היא סדרה מסוג דרמה מוזיקלית מבית yes הטלוויזיה בלוויין סדרה זו היא סדרת בת של "השיר שלנו". העונה הראשונה עלתה לשידור ב-3 במאי 2009 בערוץ yes stars ישראלי. ב-6 ביוני 2010 חזרה לעונה שנייה בערוץ ניקלודיאון (למנויי חברת הלווין yes). הסדרה הופקה על ידי חברת טדי יזמות והפקות. שיר הנושא של הסדרה נקרא "האמת שלך", והוא נכתב, הולחן ובוצע על ידי לי בירן.

עלילה

עונה 1 - (50 פרקים)
עלילת הסדרה מתרחשת בתיכון עירוני כ"א, תיכון כושל בו שולטת כנופיה אלימה של תלמידים בהנהגתו של אסי (יהודה נהרי), נער חסר גבולות העושה בבית הספר ובחבריו הלומדים את כל אשר חפץ בראשו. במהלך העונה מנסים התלמידים והנהלת בית הספר בראשותה של ירדנה טמיר להוכיח למשרד החינוך כי יש מקום להפוך את התיכון לתיכון לאומנויות, כשברקע נולדת מערכת יחסים רומנטית בין אסי לנועה, התלמידה החדשה שמגיעה מניו יורק.
העלילה סבה סביב חייהם של התלמידים והמורים בתיכון המתהווה: האהבות, התככים הבית ספריים, הקנאות והבגידות, והעבודה לקראת מופע בו תלוי גורל בית הספר ולהפוך את תיכון עירוני כ”א לתיכון לאמנויות.

עונה 2 - (50 פרקים)
העונה השנייה סובבת סביב תלמידי תיכון, שהפך, כפי שהבטיחה שרת החינוך בסוף העונה הקודמת, לתיכון לאמנויות בהנהלתה של ירדנה טמיר, ועבר למבנה חדש. אסי מנהל מערכת יחסים רומנטית אך מורכבת עם נועה, כאשר תוך כדי מרחף מעליו השחרור על "תנאי" שקיבל ושחרורו של אביו מהכלא. בעונה זו מצטרפת דבורה, תלמידה לשעבר של ירדנה ומורה למשחק בעלת עקרונות נוקשים. שיוצרת תככים חדשים בבית הספר. חייו של גלבוע משתנים כאשר אביו מעיד על משפחת פשע מהגדולות בארץ ועליו ועל משפחתו לעזוב את הארץ. לתיכון מגיע תלמיד חדש, בהתחלה כולם חושבים שהוא גיי בגלל שהוא רקדן אך לבסוף הוא הופך להיות בן הזוג של סונג לי. בסוף העונה סונג לי צריכה לבחור בין התלמיד החדש לבין גלבוע בן זוגה  לשעבר. הסדרה מסתיימת כאשר סער, החונך החברתי, עוזב את התיכון ואומר לנועה שהוא אוהב אותה.
נועה שרה שיר אישי עם יונתן חברה הקרוב. לאחר סיום השיר שלהם, עולה אסי לבמה ושר לה שיר. בסוף השיר, אסי פונה לנועה ואומר לה שהם יגמרו את זה ביחד יפה השניים נפרדים סופית והסדרה נגמרת.

דמויות

עונה 1
 ירדנה טמיר (עליזה רוזן) - בעבר הייתה מנהלת, של אקדמיה לאמנויות. מקבלת הצעה מחברתה מאי, המתפקדת גם כשרת החינוך להיות המנהלת, של התיכון, ולהפוך אותו לתיכון. הצליחה להפוך את בית הספר לבית ספר לאמנויות. שיחקה בתור ירדנה טמיר גם בסדרת האם השיר שלנו.
 אסי (אסף) דמתי (יהודה נהרי) - תלמיד עם תיק פלילי. הוא הרס את בית הספר בעונה 1 ויש קלטת המוכיחה זאת, במהלך עונה 1 התאהב בנועה, התלמידה החדשה, ועוזב את גילי, שהייתה זוגתו זמן רב. במהלך עונה 1 הוא מתרכך, ואף עוזב את נבחרת הכדורסל בה צבר וותק לטובת המחזמר. באמצע העונה הראשונה, לאחר שהוא ונועה מגורשים מהמחזמר, הם מחליטים להקים להקה, בתור "כוכבים אורחים" בהמשך העונה מגלים שהוא הכניס את גילי להריון. בסוף העונה הראשונה מגלים כי אסי הרס את בית הספר וירדנה לא הרשתה לו לעלות להופיע עם הלהקה אך בסוף במפתיע אסי עולה לבמה ושר עם נועה. בתחילת עונה 2 הוא מועמד לדין, אביו של גלבוע הוא עורך דינו. פסק הדין הוא מאסר על תנאי. במהלך עונה 2 הוא גילה שנועה בגדה בו עם סער מורה בבית הספר, הוא נפרד ממנה בדרך קשה מאוד. במהלך עונה 2 הוא וסער משלימים. בסוף עונה 2 נועה שרה שיר אישי עם יונתן, אחרי שהיא מסיימת אסי עולה לבמה ומקדיש לה שיר, אחר כך הוא הולך אליה והשניים מחליטים ביחד לגמור את זה יפה ולהיפרד סופית. מופיע במופע הכישרונות, וזוכה במלגת הלימודים.
 נועה שטרן (תמר שם אור) - גותית, מוזיקאית, אוהבת להתלבש בצבעים כהים וכבדים. בעונה 1 היא עוקרת מניו יורק לישראל ומתחילה ללמוד בבית הספר (שבעונה 2 הופך להיות בית ספר לאמנויות), במהלך עונה 1 היא גורמת לאסי לעזוב את גילי, והם הופכים לזוג במהלך עונה 1. היא ויונתן הם הידידים הכי טובים. בפרק 47 בעונה 1, הוא מספר לה שהוא הומו, והיא המומה. בעונה 2 היא וסער מתנשקים מאחורי גבו של אסי, אסי מגלה את זה ונפרד ממנה בדרך קשה, והיא וסער הופכים לזוג במהלך עונה 2. בסוף עונה 2 הופיעה במופע הכישרונות עם יונתן, ידידה הטוב, בדואט מרגש ומפתיע. בסוף העונה 2, אחרי שנועה שרה את השיר, אסי עולה לבמה ומקדיש לה שיר. הוא שואל אותה אם היא רוצה שהם יחזרו להיות ביחד, אך היא משיבה לאסי שהיא לא רוצה והיא מעדיפה שהם יהיו ידידים. העונה נגמרת שאסי ונועה נפרדים סופית.
 גילי אסייג (ענבר דנון) - שחצנית, משוגעת ומלכת הכיתה. חושבת שיש לה "סטאר קוולטי" ושהיא "טאלנט". הייתה בחלק קצר בעונה 1 חברתו של אסי, לאחר מכן גלבוע מתחיל איתה, אך היא מסרבת לחיזוריו בהמשך העונה נכנסת להריון מאסי ומתכננת לעשות הפלה. דקלה עוזרת לה והן מתקרבות חזרה . גילי כתבה שיר בז'אנר הפופ הנקרא "בייבי בובה", יונתן ויניב מלחינים לה אותו בעזרת תוכנת מחשב מיוחדת, והשיר הופך ללהיט הפופ בזכות שהיה לה פטרוזיליה על השן, וכתוצאה מכך גילי הופכת להיות מפורסמת, מבוקשת, ואף מתחילה לעבוד עם סוכן לא מוכר בשם "סבי כוכבי". בתחילת עונה 1 מראים את גילי כבת זוגו הקבועה של אסי, אך כתוצאה מכך שנועה הגיעה לתיכון והוא התאהב בה, היא מתעבת את נועה וקוראת לה בכינויים מבישים. יניב היה מאוהב בה בעונה 1, וכן גם גלבוע. בנוסף לאותה עונה מסופר כי גילי היא נוצצת ומלכת הכיתה, אך רק מאדם אחר, מתבונן מהצד, היה מבחין שהיא בודדה, ושכולם רק מנסים להתרחק ממנה.
 גלבוע בלקין (אריאל וולף) (עונה 1, אורח בעונה 2) - חתיך, מקובל, ונסיך הכיתה (אסי הוא מלך הכיתה). קפטן נבחרת הכדורסל, מתמודד עם אב לא פשוט שדורש ממנו להגשים את חלומותיו שלו עצמו. שונא את אסי אבל בסוף עונה 1 הם משלימים. בן זוגה לשעבר של ספיר. בעונה 1 מתאהב לזמן קצר בגילי שלא רוצה אותו. בעונה 2 מתאהב בסונג לי, אבל נאלץ לבוא עם אביו כיוון שהעדות שלו הפלילה את אחת ממשפחות הפשע הגדולה בעולם וכך שהם ואמא של גלבוע יקבלו זהות חדשה. בסוף עונה 2 חוזר אבל מגלה שסונג לי עם משי, בסוף עונה 2, סונג בחרה להיות לבד לא עם גלבוע ולא עם משי ולא עם יניב. בעונה 1 נישק את גילי (על אף רתיעתה), והם כמעט הפכו לזוג.
 דקלה גולד (רוני מרחבי) - מלאה, מכונה גם "דיקי", תלמידה בעלת עקרונות, לוחמת אקולוגית אינטליגנטית עם שליחות חברתית. חברה טובה של נועה. בעונה 1 היא מאוהבת בגלבוע, ויוצאת עם עידו אבל בעונה 2 הם נפרדים בעקבות כך שהשתגע מהמסע הרוחני. בעונה 1 רואים שהיא מנהלת יחד עם גילי, חברתה לשעבר את תחנת הרדיו, ובהמשך עונה 1 רק גילי מנהלת את תחנת הרדיו ולדקלה יש צו הרחקה מתחנת הרדיו. לאחר שעידו חוזר מהמסע הרוחני בעונה 2, היא נפרדת ממנו באופן סופי. המציאה את שם תוכנית הרדיו שלה גולדי עצבנית על פי השם "זהבי עצבני".
 עידו (אריאל ברונז) - שאנטי ורוחני מאוד. תלמיד מוזר, בעל שיער מוזר, היה מאוהב בדקלה בעונה 1, ואף הפכו לזוג. בעונה 2, לאחר שחזר לגמרי אחר מהמסע להודו, הוא ודקלה נפרדים סופית. בעונה 2 עידו חווה שלל הארות רוחניות שמשגעות את הסובבים אותו, הוא נודר נדר שתיקה, חוזר בתשובה ועוד. עידו תמיד היה מוזר, אך הוא היה נחוש בדעתו.
 יניב אברמסון (עופר סקר) - החנון של השכבה, גאון שכולם נעזרים בו לימודית. בעונה 1 היה מאוהב בגילי אך לאחר שהשפילה אותו מול כולם דעכה אהבתו אליה והוא נהיה מבודד. ה"סגן המאולתר" של אסי שפוחד ממנו מאוד ולכן עושה כל שעל דעתו בעונה 1. בעונה 2 הוא ויונתן מתקרבים והוא רוצה להיות בן זוגו אבל יונתן לא רצה, והוא מתאהב בסונג לי. נהיה עשיר במהלך העונה אחרי שזכה במשחק בטלפון ובסוף איבד את כל הכסף.
 ספיר (נועה וולמן) - התלמידה הכי יפה בשכבה ובבית הספר. בת זוגו לשעבר של גלבוע שאחר כך נהייתה רווקה. גלבוע וגילי אמרו לספיר להיות חברה של אסי כדי שאסי יתרחק מנועה ובעונה השנייה היא נחתמת אצל הסוכן לא מוכר "סבי כוכבי" כמו גילי. בסוף עונה 2 מנחה את תחרות הכישרונות.
 יונתן לנדרמן (נמרוד פלשנברג) - חבר של נועה מניו יורק, ולאחר שמשחק בתפקיד אורח בעונה 1, עובר באמצע עונה 1 אל ביתה של נועה ועובר לתיכון. בעונה 2 הוא גר עם הוריו בישראל, אך לא רוצה להתגייס לצה"ל. בפרק 47 בעונה 1 מתגלה שהוא הומו, מתאהב בגלבוע וחושב להיות איתו בזוגיות אבל הוא מבין שהוא לא בקטע. בעונה 2 הוא ויניב מתקרבים, אך יונתן מסרב להיות בן זוגו של יניב. הוא פוגש בטל, מישהו מהצבא של סער שמגיע להתארח בתיכון. טל והוא מתקרבים, ונעשים לבני זוג, אך הם נפרדים בגלל חילוקי הדעות של יונתן על אי גיוסו לצבא. יונתן הוא מוזיקאי וכותב עם נועה שירים וחומרים מקוריים.
 דליה דמתי (אדוה עדני) - אמו של אסי וגרושתו של דוד. דוד, אביו של אסי, היה מכה אותה כי היה קנאי ורכושני. בעונה 1 אסי, בנה, התבייש בה ולא היה מוכן להכיר לנועה את אמו שהייתה עוזרת בבית של נועה, אך בסוף הן נפגשו בדרך מפתיעה. בעונה 2 היא נתקלת בדוד ברחוב והוא מאיים להכות אותה, ואז אסי בא ומאיים עליו. לא הייתה מיודעת לכך שאסי ודוד נעשו ידידים, כאב ובנו. מנהלת משק הבית של אביגדור.
 מאי ברטו (רבקה נוימן) (עונה 1) - שרת החינוך, חברתה של ירדנה טמיר ומציעה לה להפוך את התיכון לבית ספר לאמנויות.
 אביגדור שטרן (פולי רשף) (עונה 1) - בעלה החדש של אילנה שנועה שונאת אותו והם גרים בבית שלו. בהמשך נועה מתחברת אליו יותר.
 בני (איצ'ו אביטל) (עונה 1) - אביה של נועה והגרוש של אילנה.
 אילנה שטרן (חני נחמיאס) - אִימה של נועה, גרושתו של בני ואשתו של אביגדור. היא ונועה ביחסים לא כל כך טובים. בעונה השנייה היא לא נמצאת הרבה כי נסעה לחו"ל ומתברר שכנראה יש לה סרטן וזה מקרב בינה לבין נועה. בסוף היא מגלה שאין לה סרטן והכל בסדר.

מורים
 זויה (זיוה) קוזניצוב (תמרה קליינגון) (עונה 1, תחילת עונה 2) - סגנית המנהלת. מאוד קשוחה ומרשעת. שונאת את אסי. מתאהבת בדרור ובתחילת עונה 2 ירדנה מפטרת אותה בעקבות כל מה שעשתה.
 מיכל/מיקה (מיכל אמדורסקי) - ניהלה מערכת יחסים עם דרור ואבא של גלבוע. מיכל היא הכוריגראפית של התיכון ומכינה את התלמידים לקראת ריקודים סוערים. בעונה 2 היא וגיא, מאמן הספורט מתקרבים, ולבסוף נעשים לבני זוג. מיכל התקרבה לאסי וחשקה בו.
 גיא בן ציון (גיל דסיאנו ביטון) - מאמן נבחרת הכדורסל. בעונה 2 הוא נאלץ להיות המורה לספורט בעקבות הפיכת התיכון לתיכון אמנויות. נהיה בן זוגה של מיקה.
 גדעון בלקין (דן תורג'מן) (עונה 1, אורח בעונה 2) - עורך דין, אביו של גלבוע. שולט על הרצונות שלו. התאהב במיקה בעונה 1 והיה הספונסר של המופע. בעונה 2 מסתבך ונאלץ לקחת את גלבוע לחו"ל.
 דרור קלצ'ניקוב (אלדד פריבס) (עונה 1) - הבמאי של המחזמר. הוא וזיוה מנהלים רומן. ניהל בעבר מערכת יחסים עם מיקה, שבעונה 2 מציעה לדרור הצעה מפתה במיוחד: לעבור להיות במאי בתיאטרון בפראג. הוא נענה להצעה ודבורה היא המחליפה שלו בעונה 2.
 עמוס שיינרמן (עודד פז) (עונה 1) - עיתונאי שמגיע לתיכון. זיוה והוא פועלים ביחד.
אריה (שמואל וולף) (עונה 1) - המורה להיסטוריה. בהמשך יצא לפנסיה.
 נגה (אפרת אנזל) - היועצת של התיכון. מופיעה ב"היועצת" – סדרת-הבת של הסדרה.

עונה 2
דוד דמתי (אלי דנקר) - אביו של אסי ובעלה של דליה. מרצה בכלא שנות מאסר על כך שהיה מכה את דליה. חוזר לחייהם של אסי ודליה בעונה 2, הוא נותן לאסי לבטוח בו והם נהיים חברים טובים, אך הידידות ביניהם נפסקת כאשר דוד נותן לאסי אקדח לשמור. לאחר שמתגלה למשטרה שאסי ודוד הם חשודים, עוצרים את אסי ודוד, אך לאחר מכן מתגלה שרק דוד היה שותף לפשע החמור.
סונג לי (עדן צוקהירה) - בת לעובדים זרים, יפה, יודעת לרקוד, עד מהרה מתאהבים בה: גלבוע, יניב ומשי. היא קרועה בין שלושתם. בהתחלה היא הייתה בת זוגו של גלבוע, אך לאחר שעזב את הארץ וסונג לי חשבה שלא תראה אותו לעולם, היא עזבה את יניב וגלבוע, ונשארה עם משי. הופיעה במופע הכישרונות, ובזכות הריקוד שלה ושל משי, קיבלה את המלגה יחד עם אסי. לא יודעים במי היא בחרה בסוף.
דבורה גלילי (אירית סוקי) - המורה לדרמה אחרי דרור. כריזמטית ומרבה לקשר בין משחק לשגרת תלמידיה. הייתה תלמידה של ירדנה, וירדנה הזמינה אותה להיות המורה החדשה לדרמה במקום דרור.
סער לב ארי (ברק סרילן) - החונך החברתי בעונה 2. הגיע ממושב. הוא עוזר לתלמידים בבעיות שלהם כמו נימי. כשהוא התנשק עם נועה התחיל לסבול בבית הספר, אך בהמשך כשהציל את סונג לי מבריונים ונפצע חזר להיות במעמד גבוה. בסוף עונה 2 הוא נוסע לחו"ל ורגע לפני שהוא עולה למונית הוא אומר לנועה שהוא אוהב אותה ולא יודעים איך זה נגמר.
נימי (ירון לוי סבג) - המוכר בקפיטריה של התיכון. עוזר לתלמידים בבעיותיהם, ואף למספר חניכים ומורים. לאחר שנימי מגלה שמשי גנב לו ממתקים מהדוכן, הוא מאלץ אותו לנקות את דוכנו ולמכור לתלמידים את הדברים שהם רוצים.
משי (שחר פרץ) - תלמיד חדש שמגיע לבית הספר. מתאהב בסונג לי. נהיה רקדן מצטיין. נאלץ להתחרות עליה בהתחלה עם יניב ואחר כך עם גלבוע, רקד עם סונג לי בתחרות הכישרונות, וגרם לה לנצח בה.

דמויות אורחות
 שימי (יניב פולישוק) (עונה 1) - עיתונאי ספורט שלא אוהב את זה שלקחו לנבחרת הכדורסל את המגרש בשביל שיעורי דרמה, מעריץ את אסי, וחושב שאסי יכול להגיע לרמות גבוהות בכדורסל.
 MC שנאוצר (עונה 1) - ראפר שמראה ליניב את הדרך להיות מקובל ואהוב.
 זוהר להט (רן דנקר): בא לבקר את ירדנה בתחילת עונה 1, הדמות השתתפה גם ב"השיר שלנו".
 נחי בן חגי (פיני טבגר): בא לבקר את ירדנה בתחילת עונה 1, הדמות השתתפה גם ב"השיר שלנו".
 דנה שניר (אליענה בקייר): באה לבקר את ירדנה בתחילת עונה 1, הדמות השתתפה גם ב"השיר שלנו".
 רועי בר (יובל אברמוביץ'): בא לבקר את ירדנה בתחילת עונה 1, הדמות השתתפה גם ב"השיר שלנו".
 יריב ארד (עמוס תמם): הוא הופיע בתחילת עונה 1 בקליפ הכוכבים של ירדנה שהחבורה הישנה צילמה, הדמות השתתפה גם ב"השיר שלנו".
 מיקי אפלבוים (מיה דגן): היא הופיעה בתחילת עונה 1 בקליפ הכוכבים של ירדנה שהחבורה הישנה צילמה, הבת של ירדנה, הדמות השתתפה גם ב"השיר שלנו".

היועצת

לסדרה הופקה סדרת בת אינטרנטית שבועית בת 10 פרקים בשם "היועצת", אשר מלווה את "תיכון השיר שלנו". בכל פרק מגיע אחד משחקני הסדרה המקוריים להיוועץ עם יועצת בית הספר, נגה (אפרת אנזל), ומשתף אותה בבעיות עמן הוא מתמודד בפרקי הסדרה המקורית ששודרו באותו שבוע. את סדרת-הבת כתב יריב גוטליב, אחד מכותבי הסדרה המקורית, ומשתתפים בה שחקני הסדרה המקורית – תמר שם אור, יהודה נהרי, ענבר דנון, עופר סקר, אריאל וולף, אריאל ברונז ורוני מרחבי.

ראו גם
 השיר שלנו
 דני הוליווד

קישורים חיצוניים

 "תיכון השיר שלנו" באתר וואלה! yes
 "היועצת" באתר וואלה! yes

טלנובלות ישראליות
סדרות טלוויזיה ישראליות שעלו לשידור בשנות ה-2000
Yes הטלוויזיה בלוויין: תוכניות וסדרות
סדרות נעורים ישראליות
סדרות ספין-אוף ישראליות
טדי הפקות